**CONVOCATÒRIA**

**D’AJUTS DE MATERIAL I SORTIDES ESCOLARS I**

**AJUTS D’ESCOLARITZACIÓ I MENJADOR DE LES ESCOLES BRESSOL MUNICIPALS**

**PEL CURS 2019-2020**

**Termini de presentació de sol·licituds:**

**De l’1 de maig al 31 de maig de 2019 ambdos inclosos**

**Cal presentar la sol·licitud omplerta i signada amb tota la documentació obligatòria i/o complementària a les dependències d’Acció Social**

**c/. Rafel Casanova, 8 1r, telèfon 93 860 72 20**

**Horari: de dilluns a divendres de 9 a 13 hores**

**I dilluns a la tarda de 16 a 18 hores**

**CAL DEMANAR CITA PRÈVIA A ACCIÓ SOCIAL**

**La sol·licitud es pot recollir a l’Oficina d’Atenció al Ciutadà (OAC), a les dependències d’Acció Social i al web de l’Ajuntament:** [**www.llicamunt.cat**](http://www.llicamunt.cat) **on es poden consultar les bases.**

A les sol·licituds cal adjuntar-hi la documentació següent, mitjançant l'original per poder fer-ne la comprovació en el moment de registrar la sol·licitud:

***(Referent a totes les persones de la unitat de convivència)***

**Documentació identificativa obligatòria**:

* NIF/NIE o passaport del sol·licitant i de la persona beneficiària. En el cas de no disposar-se, certificat de naixement o llibre de família on consti la filiació.
* Volant de convivència actual.
* En cas de representació legal o acolliment del o de la beneficiària, documentació acreditativa d'aquest fet.

**Documentació econòmica obligatòria:**

Dels membres computables (igual i majors de 16 anys) per al càlcul de la renda de la unitat familiar:

**LABORAL**:

* En cas de ser treballador/a fix/a o temporal, els fulls de salari o certificat equivalent dels últims 3 mesos, concretament, el període de febrer a abril de 2019, on constin els ingressos percebuts.
* En el cas de treballadors autònoms, les dues darreres declaracions trimestrals dels models 130 o bé 131. No obstant, en cas d'estar exempt de presentar els esmentats models, caldrà acreditar-ho mitjançant l'alta d'autònoms en cas d'autònom col·laborador, o bé mitjançant el model 303 en cas d'autònom professional.
* En cas de trobar-se a l’atur, certificat del Serveis d’Ocupació de Catalunya amb els períodes d’inscripció o de recepció de prestacions i/o subsidis per atur i la quantia que perceben.

1. En cas de persones perceptores de la renda garantida ciutadana, caldrà el certificat acreditatiu actualitzat amb la quantia percebuda.
2. En cas de pensionistes, caldrà el certificat acreditatiu de la percepció de la pensió i de la seva quantia actualitzada.
3. En cas d’obtenir altres ingressos sense documentar o no poder justificar cap tipus d’ingrés caldrà fer una declaració jurada d’ingressos.

**LEGAL**:

1. Si és el cas, el conveni o la sentència de separació legal o divorci. En cas d’incompliment de l’obligació de pagament de la pensió d’aliments, documentació acreditativa de la reclamació de la pensió.

**HABITATGE**:

1. Rebuts de la hipoteca o lloguer dels últims 3 mesos.

**Documentació complementària** per a la valoració social es tindran en compte els següents aspectes de la unitat familiar:

1. Carnets de família nombrosa i/o monoparental vigents. No s’admeten sol·licituds del carnet.
2. En cas de discapacitat el certificat del grau vigent.
3. Certificat d’incapacitat laboral vigent.
4. Documentació acreditativa del reconeixement del grau de dependència.
5. En casos de violència de gènere:
   * 1. Ordre de protecció vigent.
     2. Qualsevol altre document oficial que acrediti situació de violència recent.

Aquests requisits s'han de complir en el moment de la presentació de la sol·licitud.

L’omissió de presentació d’aquesta documentació complementària suposa la no acreditació de la situació respectiva, i conseqüentment no es tindrà en compte en la valoració de l’ajut.

***NOTA: No es recollirà cap sol·licitud si no està degudament omplerta, signada i amb tota la documentació obligatòria i si s’escau la complementària.***

***L’omissió de presentació documentació complementària suposa la no acreditació de la situació respectiva, i conseqüentment no es tindrà en compte en la valoració de l'ajut.***